《读《史记》四十首 其十五 相君背》
清代·张晋

武涉已去，蒯通乃前，相君之背，贵不贵言。君不见，种蠡张陈事贵哀，时乎时乎不再来。

勇略震主身必危，足下持此将安归。策士逞雄辨，那论汉与楚。

谁识王孙不背恩，蒯通竟以佯狂去。高鸟尽，良弓藏，猛士何劳守四方。

钟室奇冤亦天意，此时悔不用通计。

作者简介：山西阳城人，字隽三。诸生。工诗，长于七古。足迹半天下，后落拓以死。有《艳雪堂诗集》。